section_heading: Neuspjesi u europskim natjecanjima
paragraph_text: thumb|right|150px|[[Jean-Pierre Papin bio je najbolji strijelac Ligue 1 pet godina za redom (1988. – 1992.). Sa svojim Marseilleom došao je do finala Lige prvaka 1991. godine koje je njegov klub izgubio nakon izvođenja jedanaesteraca od Crvene zvezde]] Od osnutka Europskog kupa (danas poznatog pod nazivom Liga prvaka) 1955. godine, samo je jedan francuski nogometni klub uspio osvojiti to natjecanje i to Marseille u sezoni 1992./93. Ujedno, skupa s Paris Saint-Germainom (osvajač Kupa pobjednika kupova 1996.) Marseille je jedini francuski klub koji je ikad osvojio neko europsko natjecanje. Navedeno se smatra poprilično razočaravajućim, budući su klubovi puno slabijih liga – kao što su nizozemska liga ili portugalska liga – osvajali mnogo više europskih nogometnih trofeja.